**Štipendije za izmenjavo študentov v okviru CEEPUS mreže Neuroshare za zimski semester 2023/24**

Vabimo vas k prijavi na razpis za enomesečno štipendijo za študentsko izmenjavo v okviru CEEPUS mreže CIII-HR-1504-04-2324 *Neuroshare: Sharing tools and expertise in behavioral neuroscience*.

Razpis je prvenstveno namenjen magistrskim in doktorskim študentom psihologije za namene raziskovalnega dela (npr. izdelave magistrskega ali doktorskega dela, spoznavanja raziskovalnega področja, raziskovalnih metod in orodij, sodelovanje z raziskovalci v drugih državah, poglabljanje znanja), in sicer predvsem na področju eksperimentalne psihologije in vedenjske nevroznanosti, vendar ne izključno na tem področju.

**Glavni namen mreže** je zagotoviti študijsko in znanstveno izmenjavo in sodelovanje med sodelujočimi partnerskimi ustanovami iz Centralne Evrope, ki delujejo na področju vedenjske nevroznanosti, in deliti teoretično znanje in orodja, ki so potrebna za usposabljanje in raziskovanje na tem področju (prostore, dostop do izbranih populacij, laboratorijsko opremo, znanje na področju načrtovanja raziskav, analiziranja podatkov itd.).

V zimskem semestru študijskega leta 2023/24 lahko zaprosite za enomesečno *(STS – short-term student)* izmenjavo na institucijah, ki sodelujejo v mreži. Več o mreži Neuroshare in tem, kaj ponuja, lahko preberete tukaj: <https://www.ceepus.info/nw/1504-2324>

(Informacije najdete tudi tako, da na spletni strani CEEPUS <https://www.ceepus.info/content/find> v poglavju Academic Year 2023/24 kliknete na Slovenijo (SI), izberete University of Ljubljana in poiščete Neuroshare.)

Štipendijo CEEPUS dodeljuje država prejemnica in vključuje štipendijo, namestitev in zdravstveno varstvo ter zagotavlja oprostitev šolnine. Študentje lahko zaprosijo za sofinanciranje potnih stroškov. Mreža zagotavlja priznavanje študijskega obdobja, ki ga študent prebije na partnerski inštituciji, na domači inštituciji.

Več o CEEPUS in izmenjavah:

<https://www.cmepius.si/mednarodno-sodelovanje/moznosti-sodelovanja/ceepus/>

<https://www.ff.uni-lj.si/studij/mednarodna-pisarna>

Pišete lahko tudi nacionalni koordinatorki mreže Neuroshare na naslov: [anja.podlesek@ff.uni-lj.si](mailto:anja.podlesek@ff.uni-lj.si)

**Kako se prijavite?**

Rok za oddajo internih prijav za pridobitev štipendije v zimskem semestru 2023/24 je petek, 9. 6. 2023. Kandidati\_ke na naslov [anja.podlesek@ff.uni-lj.si](mailto:anja.podlesek@ff.uni-lj.si) pošljite kratke informacije o sebi (v angleščini):

* kontaktne informacije,
* kratek življenjepis (z navedbo znanja jezikov),
* povprečje ocen na dosedanjem študiju,
* motivacijsko pismo v angleščini (do 300 besed). V njem zapišite nekaj o tem, kje in okvirno kdaj bi želeli izvesti izmenjavo (predvideva se, da se jo izvede v času, ko na partnerski ustanovi teče študijski proces, se pravi ne med počitnicami) ter zakaj bi želeli na izmenjavo (kaj bi radi z njo dosegli, kaj bi želeli na izmenjavi delati, raziskovati, s kom na instituciji bi želeli sodelovati – priporočamo, da prebrskate spletne strani sodelujoče institucije in najdete osebo, katere delo se vam zdi zanimivo in bi se želeli od nje kaj naučiti – kaj bi želeli spoznati na raziskovalnem področju, katera predavanja bi želeli na izmenjavi poslušati ali podobno.

Izbrani\_e kandidati\_ke se boste do 15. 6. 2023 nato še uradno s temi informacijami prijavili v sistem CEEPUS.